CELEX: 32021R0724
Language: lv
Date: 2021-03-03 00:00:00
Title: Komisijas Īstenošanas regula (ES) 2021/724 (2021. gada 3. marts), ar ko paredz noteikumus par to, kā Eiropas Parlamenta un Padomes Regulu (ES) 2019/787 piemērot attiecībā uz dalībvalstu paziņojumiem Komisijai, kuri jāsniedz par iestādēm, kas ieceltas stipro alkoholisko dzērienu izturēšanas procesu uzraudzībai, un kompetentajām iestādēm, kas atbildīgas par atbilstības nodrošināšanu minētajai regulai

5.5.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 155/3
               
            
         KOMISIJAS ĪSTENOŠANAS REGULA (ES) 2021/724
         (2021. gada 3. marts),
         ar ko paredz noteikumus par to, kā Eiropas Parlamenta un Padomes Regulu (ES) 2019/787 piemērot attiecībā uz dalībvalstu paziņojumiem Komisijai, kuri jāsniedz par iestādēm, kas ieceltas stipro alkoholisko dzērienu izturēšanas procesu uzraudzībai, un kompetentajām iestādēm, kas atbildīgas par atbilstības nodrošināšanu minētajai regulai
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/787 (2019. gada 17. aprīlis) par stipro alkoholisko dzērienu definīciju, aprakstu, noformējumu un marķējumu, stipro alkoholisko dzērienu nosaukumu lietošanu citu pārtikas produktu noformējumā un marķējumā, stipro alkoholisko dzērienu ģeogrāfiskās izcelsmes norāžu aizsardzību, lauksaimnieciskas izcelsmes etilspirta un destilātu izmantošanu alkoholiskajos dzērienos un ar ko atceļ Regulu (EK) Nr. 110/2008 (1), un jo īpaši tās 20. panta pirmās daļas a) punktu un 44. panta 2. punktu,
         tā kā:
         
                     (1)
                  
                  
                     Regulas (ES) 2019/787 13. panta 6. punktā ir noteikts, ka ar stipro alkoholisko dzērienu izturēšanu saistītās darbības ir jāveic dalībvalsts nodokļu inspekcijas uzraudzībā vai līdzvērtīgas garantijas sniedzošā uzraudzībā.
                  
               
                     (2)
                  
                  
                     Šajā nolūkā dalībvalstīm ir jāieceļ par šādu izturēšanas procesu uzraudzību atbildīgās iestādes un par to jāinformē Komisija, lai tā varētu izveidot publisku reģistru, kurā uzskaitītas minētās ieceltās iestādes.
                  
               
                     (3)
                  
                  
                     Regulas (ES) 2019/787 43. panta 1. punktā ir noteikts, ka dalībvalstis ir atbildīgas par stipro alkoholisko dzērienu pārbaudēm. Tām ir jāveic pasākumi, kas vajadzīgi, lai nodrošinātu atbilstību minētajai regulai, un jāizraugās kompetentās iestādes, kas atbildīgas par šādas atbilstības nodrošināšanu.
                  
               
                     (4)
                  
                  
                     Lai nodrošinātu efektīvu saziņu starp Komisiju un iestādēm, kas atbildīgas par izturēšanas procesu uzraudzību, un kompetentajām iestādēm, kas atbildīgas par atbilstības nodrošināšanu Regulai (ES) 2019/787, ir lietderīgi pieprasīt, lai dalībvalstis paziņo Komisijai savu attiecīgo par izturēšanas procesu uzraudzību atbildīgo iestāžu un par atbilstības nodrošināšanu minētajai regulai atbildīgo kompetento iestāžu kontaktinformāciju.
                  
               
                     (5)
                  
                  
                     Lai nodrošinātu, ka dalībvalstu paziņojumi Komisijai tiek sniegti vienkārši un efektīvi, ir lietderīgi prasīt, lai gadījumā, ja dalībvalsts ieceļ vairāk nekā vienu iestādi, kas uzrauga stipro alkoholisko dzērienu izturēšanas procesus, vai vairāk nekā vienu kompetento iestādi, kas atbildīga par atbilstības nodrošināšanu Regulai (ES) 2019/787, minētā dalībvalsts izraugās sadarbības iestādi, kas kalpo par vienotu kontaktpunktu saziņai ar Komisiju. Tāpēc dalībvalstīm būtu jāpaziņo arī saziņai ar Komisiju izraudzīto sadarbības iestāžu kontaktinformācija.
                  
               
                     (6)
                  
                  
                     Lai nodrošinātu efektīvu informācijas apmaiņu starp dalībvalstīm un ar Komisiju, būtu jāparedz arī noteikumi par šādu paziņojumu formu un termiņiem.
                  
               
                     (7)
                  
                  
                     Saskaņā ar Regulas (ES) 2019/787 51. panta 3. punktu šī regula būtu jāpiemēro no 2021. gada 25. maija.
                  
               
                     (8)
                  
                  
                     Šajā regulā paredzētie pasākumi ir saskaņā ar Stipro alkoholisko dzērienu komitejas atzinumu,
                  
               IR PIEŅĒMUSI ŠO REGULU.
         
            1. pants
            Komisijai sniedzamā informācija
            
               1.   Saskaņā ar Regulas (ES) 2019/787 13. panta 6. punktu dalībvalstis paziņo Komisijai šādu informāciju par iestādēm, kas ieceltas stipro alkoholisko dzērienu izturēšanas procesu uzraudzībai:
               
                           a)
                        
                        
                           tās iestādes nosaukums, adrese, tālruņa numurs, e-pasta adrese, kas iecelta stipro alkoholisko dzērienu izturēšanas procesu uzraudzībai;
                        
                     
                           b)
                        
                        
                           ja stipro alkoholisko dzērienu izturēšanas procesu uzraudzībai ir ieceltas vairākas iestādes, katras iestādes konkrētā atbildības joma;
                        
                     
                           c)
                        
                        
                           saskaņā ar 2. panta pirmo daļu izraudzītās sadarbības iestādes nosaukums, adrese, tālruņa numurs, e-pasta adrese.
                        
                     
            
               2.   Saskaņā ar Regulas (ES) 2019/787 43. panta 1. punktu dalībvalstis paziņo Komisijai šādu informāciju par kompetentajām iestādēm, kas atbildīgas par atbilstības nodrošināšanu minētajai regulai:
               
                           a)
                        
                        
                           kompetentās iestādes nosaukums, adrese, tālruņa numurs, e-pasta adrese;
                        
                     
                           b)
                        
                        
                           ja ir izraudzītas vairākas kompetentās iestādes, katras iestādes konkrētā atbildības joma;
                        
                     
                           c)
                        
                        
                           saskaņā ar 2. panta otro daļu izraudzītās sadarbības iestādes nosaukums, adrese, tālruņa numurs, e-pasta adrese.
                        
                     
         
         
            2. pants
            Sadarbības iestāžu izraudzīšanās
            Ja dalībvalsts ieceļ vairāk nekā vienu iestādi stipro alkoholisko dzērienu izturēšanas procesu uzraudzībai, tā izraugās sadarbības iestādi saziņai ar šādām iestādēm, kas uzrauga izturēšanas procesus.
            Ja dalībvalsts ieceļ vairāk nekā vienu kompetento iestādi, kas atbildīga par atbilstības nodrošināšanu Regulai (ES) 2019/787, tā izraugās sadarbības iestādi saziņai ar šādām kompetentajām iestādēm.
            Abas sadarbības iestādes ir atbildīgas par informācijas paziņošanu Komisijai.
         
         
            3. pants
            Termiņš un kārtība, kādā paziņojumus sniedz iestādes, kas ieceltas stipro alkoholisko dzērienu izturēšanas procesu uzraudzībai, un kompetentās iestādes, kas atbildīgas par atbilstības nodrošināšanu Regulai (ES) 2019/787
            
               1.   Dalībvalstis 1. pantā minēto informāciju Komisijai paziņo līdz 2021. gada 25. augustam.
            
            
               2.   Dalībvalstis Komisijai paziņo par visām izmaiņām 1. punktā minētajā paziņotajā informācijā, un to izdara trīs mēnešu laikā no dienas, kad izmaiņas notikušas.
            
            
               3.   Paziņojumus sniedz, izmantojot I pielikumā norādīto veidlapu informācijai par iestādēm, kas ieceltas stipro alkoholisko dzērienu izturēšanas procesu uzraudzībai, un II pielikumā norādīto veidlapu informācijai par kompetentajām iestādēm, kas atbildīgas par atbilstības nodrošināšanu Regulai (ES) 2019/787.
            
         
         
            4. pants
            Stāšanās spēkā un piemērošana
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 25. maija.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 3. martā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 130, 17.5.2019., 1. lpp.
         
      
      
         
            I PIELIKUMS
            Regulas 1. panta 1. punktā minētā paziņojuma veidlapa
            Dalībvalsts:
            Paziņojuma datums:
            
               Aizpildīt A daļu, ja stipro alkoholisko dzērienu izturēšanas procesu uzraudzībai ir iecelta viena iestāde, vai B daļu, ja minēto procesu uzraudzībai ir ieceltas vairākas iestādes. Vairāku iestāžu gadījumā aizpildīt arī C daļu.
            
            A DAĻA
            
               IESTĀDE, KAS IECELTA STIPRO ALKOHOLISKO DZĒRIENU IZTURĒŠANAS PROCESU UZRAUDZĪBAI
            
            Nosaukums:
            Adrese:
            Tālruņa numurs:
            E-pasta adrese:
            B DAĻA
            
               IESTĀDES, KAS IECELTAS STIPRO ALKOHOLISKO DZĒRIENU IZTURĒŠANAS PROCESU UZRAUDZĪBAI
            
            
               Par katru iestādi norādīt šādu informāciju:
            
            Nosaukums:
            Adrese:
            Tālruņa numurs:
            E-pasta adrese:
            Konkrētā atbildības joma:
            C DAĻA
            
               SADARBĪBAS IESTĀDE
            
            Nosaukums:
            Adrese:
            Tālruņa numurs:
            E-pasta adrese:
         
      
      
         
            II PIELIKUMS
            Regulas 1. panta 2. punktā minētā paziņojuma veidlapa
            Dalībvalsts:
            Paziņojuma datums:
            
               Aizpildīt A daļu, ja ir izraudzīta viena kompetentā iestāde, kas atbildīga par atbilstības nodrošināšanu Regulai (ES) 2019/787, vai B daļu, ja ir izraudzītas vairākas kompetentās iestādes. Vairāku iestāžu gadījumā aizpildīt arī C daļu.
            
            A DAĻA
            
               KOMPETENTĀ IESTĀDE, KAS ATBILDĪGA PAR ATBILSTĪBAS NODROŠINĀŠANU REGULAI (ES) 2019/787
            
            Nosaukums:
            Adrese:
            Tālruņa numurs:
            E-pasta adrese:
            B DAĻA
            
               KOMPETENTĀS IESTĀDES, KAS ATBILDĪGAS PAR ATBILSTĪBAS NODROŠINĀŠANU REGULAI (ES) 2019/787
            
            
               Par katru kompetento iestādi norādīt šādu informāciju:
            
            Nosaukums:
            Adrese:
            Tālruņa numurs:
            E-pasta adrese:
            Konkrētā atbildības joma:
            C DAĻA
            
               SADARBĪBAS IESTĀDE
            
            Nosaukums:
            Adrese:
            Tālruņa numurs:
            E-pasta adrese: